Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: a 9/2001. (III. 30.) EüM—FVM együttes rendelethez
Paragraph Index: 114

5. Abban az esetben, ha az ellenőrzés súlyos kihágásokat tárt fel, az illetékes ellenőrző hatóságnak minden esetben egyedileg, a körülményeket és a Program működését szabályozó jogi, eljárási szabályokat mérlegelve kell eljárniuk. Többek között a következő intézkedések foganatosíthatók: 5.1. nyilatkozatban összegezhetők az ellenőrzés során feltárt, a vizsgálóhelyeken végzett vizsgálatok eredményeinek hitelét csökkentő visszásságok; 5.2. felfüggeszthető a vizsgálóhely helyszíni ellenőrzése, illetve a vizsgálat utólagos felülvizsgálata; továbbá — ha az eljárásrend lehetővé teszi — a vizsgálóhely eltávolítható a Program résztvevőinek jegyzékéből, illetve minden más az illetékes ellenőrző hatóság felügyelete alá tartozó vizsgálóhelyeket felsoroló jegyzékből; 5.3. elrendelhető, hogy az adott vizsgálati jelentéshez csatolják a feltárt hiányosságok részletes ismertetését; 5.4. indokolt esetben bírósági eljárás kezdeményezhető.

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes